Na temelju članka 30. Zakona o komunalnom gospodarstvu ("Narodne novine" broj 68/18, 110/18 i 32/20), nakon prethodne suglasnosti Općinskog vijeća Općine Sveti Petar Orehovec dane na \_\_\_\_ sjednici održanoj \_\_\_\_\_\_\_\_\_\_. godine, Uprava Društva - Direktor u skladu sa člankom 34. Odluke o izmjeni Društvenog ugovora Komunalno poduzeće Križevci društvo s ograničenom odgovornošću za obavljanje komunalne djelatnosti – pročišćeni tekst od 12. 09. 2023. godine dana \_\_\_\_\_\_\_\_\_. godine donosi sljedeće

**OPĆI UVJETI ISPORUKE**

**KOMUNALNE USLUGE**

**OBAVLJANJE DIMNJAČARSKIH POSLOVA**

**UVJETI PRUŽANJA KOMUNALNE USLUGE**

**Članak 1.**

Ovim Općim uvjetima isporuke komunalne usluge obavljanja dimnjačarskih poslova (u daljnjem tekstu: Opći uvjeti) uređuju se međusobni odnosi između isporučitelja komunalne usluge i korisnika dimnjačarskih usluga.

**Članak 2.**

Određivanje pojmova:

**Isporučitelj komunalne usluge obavljanja dimnjačarskih poslova** jeKomunalno poduzeće Križevci d.o.o., Cubinec, Donji Cubinec 30a, 48260 Križevci (u daljnjem tekstu: **Isporučitelj**)

**Korisnik usluga obavljanja dimnjačarskih poslova** sesmatraju svi vlasnici, posjednici ili korisnici svih vrsta građevinskih objekata koji imaju dimovodne ili ventilacione objekte u potpunom ili djelomičnom vlasništvu ili korištenju – upravitelji objekata, zgrada ili ovlašteni predstavnik vlasnika ili suvlasnika objekata, zgrade i sl. (u daljnjem tekstu: **Korisnik usluge**).

**Dimnjačarski poslovi** podrazumijevaju kontrolu i čišćenje dimnjaka, dimovodnih kanala, centralnih i običnih peći i cijevi, kontrola ispravnosti dimovodnih i ventilacijskih objekata i izdavanje atesta za dimnjake, kotlovnice (u daljnjem tekstu: **dimnjačarski poslovi**).

**Naknada za dimnjačarske poslove** je naknada za obavljanje dimnjačarskih poslova na koju ima pravo Isporučitelj sukladno Cjeniku dimnjačarskih usluga (u daljnjem tekstu: **Cjenik**).

**Odluka o dimnjačarskoj službi** je Odluka o ustrojstvu i načinu obavljanja dimnjačarske službe na području Općine Sveti Petar Orehovec (u daljnjem tekstu: **Odluka**).

**Dimovodni objekti** podrazumijevaju građevine, postrojenja i uređaji koji služe za loženje te odvod dimnih plinova iz ložišta za sve vrste goriva, sabirnice čađe i drugi dijelovi dimnjaka, te ventilacioni kanali svih vrsta na prirodni uzgon (u daljnjem tekstu: **dimovodni objekti**).

**Članak 3.**

Nadzor nad obavljanjem dimnjačarskih poslova obavlja komunalno redarstvo i Policijska uprava Koprivničko - križevačka.

**MEĐUSOBNA PRAVA I OBVEZE ISPORUČITELJA I KORISNIKA KOMUNALNE USLUGE OBAVLJANJA DIMNJAČARSKIH POSLOVA**

**Članak 4.**

**Isporučitelj usluge je dužan:**

* Čistiti i vršiti kontrolu dimovodnih objekata u stambenim objektima, poslovnim prostorima, postrojenjima i drugim uređajima koji potpadaju pod obavezni pregled i čišćenje sukladno Odluci
* Očistiti sabiralište čađi u dimnjacima sukladno Odluci u posudu koju osigurava Korisnik
* U slučaju opasnosti od požara ili opasnosti po zdravlje ljudi ili imovine građana nastale od posljedice loženja, obaviti dimnjačarske poslove i van radnog vremena, a kada se za to ukaže potreba.
* Dimovodne objekte koje nije moguće kvalitetno očistiti ručno, predložiti Korisniku usluge strojno čišćenje ili ispaljivanje dimnjaka i po njegovom odobrenju, isto i izvršiti
* Obavijestiti korisnika o terminu pružanja usluge
* Ostaviti službenu obavijest o posjetu objektu, ukoliko Korisnika usluge nije zatekao pri posjeti istoga, te najaviti novi dolazak
* Voditi evidencije za sve radnje koje izvrši

**Članak 5.**

**Korisnik usluge je dužan:**

* Omogućiti Isporučitelju usluge neometani pristup za redovno obavljanje dimnjačarskih poslova te ga ne ometati u vršenju dimnjačarskih poslova
* Osigurati mogućnost kontrole i čišćenje dimovodnih objekata sukladno Odluci
* Osigurati posudu za odlaganje čađi iz dimnjaka
* Postupati po nalozima i upozorenjima ovlaštenog dimnjačara
* Potpisom ovjeriti dimnjačaru izvršenu uslugu

**Članak 6.**

Isporučitelj usluge će pozvat će Korisnika dimovodnih objekta da ukloni nedostatke, ako iste utvrdi, te će zapis o nedostacima i stanju dimovodnih objekata upisati u aplikaciju i o tome obavijestiti Korisnika i prema potrebi i nadležne službe.

Isporučitelj je dužan izvršiti zapis iz prethodnog stavka, posebno u slijedećim situacijama:

* ispucala konstrukcija (stijenke) dimovodnih objekata,
* istrošena vratašca na dimovodnom kanalu,
* ugrađeni drveni (ili ostali zapaljivi) elementi u dimovodne objekte,
* nedostaju dimovodna vratašca na dimnjaku,
* nepropisno ugrađena dimovodna vratašca
* dimovodni objekti u derutnom i/ili ruševnom stanju,
* dimovodni objekti izrađeni od neadekvatnih materijala
* dimovodni objekti neadekvatne veličine u odnosu na trošilo priključeno na isti,
* u blizini dimovodnih objekata smješten zapaljiv materijal bilo koje vrste,
* priključenje peći i/ili bojlera izvršeno po neovlaštenoj osobi i/ili nije izvedeno po pravilima struke,
* drugi nenavedeni nedostaci koji ometaju normalno i sigurno funkcioniranje dimovodnog objekta

**Članak 7.**

Isporučitelj usluge je dužan u svom području izvršiti stručni pregled i/ili čišćenje dimovodnih objekata i za njih izraditi katastar dimnjaka. Pri pregledu se mora ustanoviti da li dimovodni objekti odgovaraju zahtjevima koji se odnose na mjere zaštite od požara.

**Članak 8.**

Isporučitelj usluge dužan je u vremenu od 1. siječnja do 31. prosinca vršiti dimnjačarske poslove na slijedeći način:

1. Isporučitelj usluge dužan je Korisniku usluge omogućiti i izvršiti:
   1. za ložišta na plin tipa B: minimalno 1 intervencija (čišćenje, kontrolu i mjerenje povratnih plinova) godišnje,
   2. za ložišta na plin tipa C: minimalno 1 intervencija (samo mjerenje nepropusnosti) godišnje.
   3. za ložišta na kruta goriva minimalno 1 intervencija (čišćenje i kontrolu) godišnje.
2. Sabiralište čađi u dimnjacima čiste se prema potrebi, minimalno 1 godišnje, a kod peći na kruta goriva prilikom svakog čišćenja dimnjaka.
3. Čišćenje peći od gline, štednjaka, metalnih peći svih vrsta, centralnih peći svih vrsta obaveza je Korisnika usluge.
4. Čišćenje objekata iz prethodne točke može obavljati Isporučitelj usluge na zahtjev Korisnika usluge i naplatiti prema Cjeniku.
5. Čišćenje dimovodnih objekata obavlja se i na zahtjev Korisnika usluge, uz posebnu naknadu, sukladno Cjeniku.

**Članak 9.**

Isporučitelj usluge je dužan za sve radnje koje izvrši voditi evidenciju. Korisnik usluge je dužan izvršenu uslugu ovjeriti kroz aplikaciju.

Evidencija se sastoji od:

* Oznaku objekta (mjesto, ulica i kućni broj)
* Ime i prezime Korisnika usluge
* Datuma obavljene dimnjačarske usluge
* Broj i vrstu dimovodnih objekata
* Popis izvršenih dimnjačarskih usluga
* Ime i prezime dimnjačara koji je izvršio uslugu
* Potpisa korisnika

**NAČIN OBRAČUNA I PLAĆANJA ISPORUČENE KOMUNALNE USLUGE**

**Članak 10.**

Isporučitelj usluge ima pravo na naknadu za obavljene dimnjačarske usluge, sukladno Cjeniku.

Naknadu za dimnjačarske usluge plaćaju korisnici usluge.

Dimnjačarske usluge naplaćuju se nakon obavljanja usluge, odnosno izvršenih radova, na osnovi ispostavljenih računa, sukladno Cjeniku.

Za dimnjačarske usluge obavljene na zahtjev Korisnika, a koje nisu sadržane u Cjeniku, Isporučitelj će naplatiti sukladno zasebnoj ponudi.

**Članak 11.**

Isporučitelj usluge će Korisniku usluge ispostaviti račun na temelju važećeg Cjenika.

Isporučitelj usluge dužan je za Cjenik dimnjačarskih poslova i za svaku njegovu izmjenu i dopunu pribaviti prethodnu suglasnost načelnika Općine Sveti Petar Orehovec sukladno odredbama Zakona o komunalnom gospodarstvu ("Narodne novine" broj 68/18, 110/18 i 32/20).

**Članak 12.**

Korisnik usluge ima mogućnost Isporučitelju usluge podnijeti prigovor za (ne)izvršenu uslugu.

U slučaju da Korisnici usluga ne plate izvršenu uslugu, Isporučitelj usluge će pokrenuti postupak prisilne naplate svojih potraživanja sukladno zakonskim propisima.

**PRIJELAZNE I ZAVRŠNE ODREDBE**

**Članak 13.**

Korištenjem usluge, korisnik usluge pristaje na primjenu ovih Općih uvjeta i Odluke.

**Članak 14.**

Ovi Opći uvjeti objavit će se u Službenom glasniku Koprivničko – križevačke županije, na mrežnim stranicama Općine Sveti Petar Orehovec, na oglasnoj ploči Isporučitelja usluge i mrežnim stranicama Isporučitelja usluge https://komunalno.hr.

**Članak 15.**

Na ove Opće uvjete Općinsko vijeće Općine Sveti Petar Orehovec dalo je prethodnu suglasnost Zaključkom KLASA: \_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_\_\_\_\_\_\_\_ godine.

**Članak 16.**

Ovi Opći uvjeti stupaju na snagu danom donošenja.

Direktor

Martin Kozjak, struč.spec.ing.aedif.

KLASA: 363-05-01/23-01/03

URBROJ: 2137-105-03/23-1

Cubinec, \_\_\_\_\_\_\_\_\_\_